Ir-Regolament tal-Kummissjoni (KE) Nru 950/2003
tat-28 ta’ Mejju 2003
li jistabbilixxi għas-sena ta’ marketing 2003/04 l-għajnuna għall-ħawħ u l-lanġas għall-ipproċessar taħt ir-Regolament tal-Kunsill (KE) Nru 2201/96
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2201/96 tat-28 ta’ Ottubru 1996 dwar l-organizzazzjoni komuni tas-swieq fi prodotti ta’ frott u ħaxix ipproċessati [1], kif l-aħħar emendat bir-Regolament tal-Kunsill (KE) Nru 453/2002 [2], u b’mod partikolari l-Artikolu 6(1) tiegħu,
Billi:
(1) L-Artikolu 2(3) tar-Regolament tal-Kummissjoni (KE) Nru 449/2001 tat-2 ta’ Marzu 2001 li jippreskrivi regoli ddettaljati għal applikazzjoni tar-Regolament tal-Kunsill (KE) Nru 2201/96 dwar l-iskema ta’ għajnuna għal prodotti pproċessati minn frott u ħaxix [3], kif l-aħħar emendat bir-Regolament (KE) Nru 1426/2002 [4], jirrikjedi mill-Kummissjoni li tippubblika r-rati ta’ għajnuna li għandhom ikunu applikati għal ħawħ u lanġas wara li tikkontrolla l-osservanza tal-limiti stabbiliti fl-Anness III tar-Regolament (KE) Nru 2201/96.
(2) Il-kwantita medja tal-ħawħ ipproċessat taħt l-iskema ta’ għajnuna matul l-aħħar tliet snin ta’ marketing hija ibjex mil-limitu tal-Komunita. Ir-rata ta’ għajnuna li għandha tapplika għall-2003/04 f’kull Stat Membru għandha għalhekk tkun stabbilita fl-Artikolu 4(2) tar-Regolament (KE) Nru 2201/96.
(3) Il-kwantita medja ta’ lanġas ipproċessata taħt l-skema ta’ għajnuna matul l-aħħar tliet snin ta’ marketing hija ogħla mil-limiti tal-Komunita. Ir-rata ta’ għajnuna li għandha tkun applikata għall-2003/04 fl-Istati Membri li ma qabżux il-limitu nazzjonali tagħhom għandu għalhekk ikun dak mogħti fl-Artikolu 4(2) tar-Regolament (KE) Nru 2201/96. F’kull wieħed mill-Istati Membri l-oħra dik ir-rata għandha tkun imnaqqsa skond il-limitu individwali maqbuż kif aġġustat bl-allokazzjoni tal-kwantitajiet mhux ipproċċessati kif speċifikat fit-tielet subparagrafu ta’ l-Artikolu 5(2) ta’ dak ir-Regolament.
(4) Il-miżuri li jipprovdi għalihom dan ir-Regolament huma skond l-opinjoni tal-Kumitat ta’ Amministrazzjoni (Management) għal Frott u Ħaxix Ipproċessati,
ADOTTAT DAN IR-REGOLAMENT:
Artikolu 1
Għas-sena ta’ marketing 2003/04 l-għajnuna taħt l-Artikolu 2 tar-Regolament (KE) Nru 2201/96 għandha tkun:
(a) ħawħ: EUR 47,70/tunnellata metrika
(b) lanġas:
- EUR 79,07/tunnellata metrika fil-Greċja,
- EUR 161,70/tunnellata metrika fi Spanja,
- EUR 156,15/tunnellata metrika fi Franza,
- EUR 122,28/tunnellata metrika fl-Italja,
- EUR 161,70/tunnellata metrika fl-Olanda,
- EUR 161,70/tunnellata metrika fl-Awstrija,
- EUR 161,70/tunnellata metrika fil-Portugall.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika fis-sena ta’ marketing 2003/04.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, fit-28 ta’ Mejju 2003.